smcproject/ml-wiki-sentences huggingface dataset:
സിതാർ വിദ്വാനും ഉസ്‌താദ് വിലായത് ഖാന്റെ സഹോദരനുമാണ് ഇമ്രത് ഖാൻ (17 നവംബർ 1935 – 22 നവംബർ 2018).
ആഗ്രയിൽ വേരുകളുള്ള സംഗീത കുടുംബമായിരുന്നു.
മുഗൾ ഭരണാധികാരികളുടെ സദസ്സിലെ സംഗീതജ്ഞരായിരുന്നു അദ്ദേഹത്തിന്റെ മുൻ തലമുറ.
അദ്ദേഹത്തിന്റെ അച്ഛൻ ഇനായത‌് ഖാനും മുത്തച്ഛൻ ഇംദാദ‌് ഖാനും പ്രശസ്ത സിത്താർ–-സുർബഹാർ വാദകരായിരുന്നു.
ചെറുപ്പത്തിൽത്തന്നെ അച്ഛൻ മരിച്ചു.
അമ്മ ബഷിറൻ ബീഗവും അവരുടെ പിതാവ‌ും ഗായകനുമായ ബന്തേ ഹസ്സൻ ഖാനുമാണ‌് ഇമ്രത‌്ഖാനെ വളർത്തിയത‌്.
യൂറോപ്പിലും അമേരിക്കയിലും വിവിധ ഏഷ്യൻ രാജ്യങ്ങളിലും കച്ചേരികളുമായി കടന്നു ചെന്ന ഇമ്രത്ഖാന് വൻ വരവേ‍ൽപ്പാണ്   ലഭിച്ചത്.
1970-ൽ കാൻ ചലച്ചിത്രോത്സവത്തിൽ പരിപാടി
അവതരിപ്പിച്ചു.
ഉസ‌്താദ‌് ബിസ‌്മില്ലാഖാൻ , തിരക‌്വ ഖാൻ, പണ്ഡിറ്റ‌് വി.ജി. ജോഗ‌് എന്നിവരോടൊപ്പം വേദികൾ പങ്കിട്ടിട്ടുണ്ട‌്.
ഉസ‌്താദ‌് വിലയത‌് ഖാൻ സഹോദരനാണ‌്.
സിതാർ വാദകനായ നിഷാത്, സിതാറിലും സുർബഹാറിലും മികവു തെളിയിച്ച ഇർഷാദ്, സരോദ് വാദകൻ വജാഹത്, ഷഫാതുള്ള, അസ്മദ് ഖാൻ എന്നിവരാണ് മക്കൾ.
സുർബഹാർ
ഇംദാദ്ഘാനി ഖരാനയെന്നും അറിയപ്പെടുന്ന ഇട്ടാവ ഖരാനയുടെ പ്രയോക്താവായിരുന്നു അദ്ദേഹം.
അദ്ദേഹത്തിന്റെ മുത്തച്ഛൻ ഉസ്താദ് ഇംദാദ് ഖാന്റെ പേരിലാണ് ഈ ശൈലിയറിയപ്പെടുന്നത്.
400
വർഷത്തിലേറെ പഴക്കമുള്ള ഹിന്ദുസ്ഥാനി ആലാപനശൈലിയാണിത്.
ആഗ്രയിലാണ് അതിന്റെ വേരുകൾ.
ആഗ്രയിൽനിന്ന് ഇംദാദ് ഖാന്റെ കുടുംബം ഉത്തർപ്രദേശിലെ ഇട്ടാവയിലേക്കു കുടിയേറി.
ഇദ്ദേഹത്തിന്റെ മകനും ഇമ്രത്തിന്റെ പിതാവുമായ ഇനായത് ഖാൻ പിന്നീട് കൊൽക്കത്തയിൽ താമസമാക്കി.
സുർബഹാർ എന്ന വാദ്യോപകരണം വികസിപ്പിച്ചതും ഈ കുടുംബമാണ്.
പുരസ്കാരങ്ങൾ പത്മശ്രീ
ശിഷ്യന്മാരിൽ പലർക്കും പത്മശ്രീ ലഭിച്ചപ്പോഴും അദ്ദേഹത്തിന‌് ലഭിച്ചില്ല.
താമസിച്ച് ലഭിച്ച പുരസ‌്കാരം അദ്ദേഹം നിരസിച്ചു.
"പത്മശ്രീ ആത്മസമുന്നതിയുടെ വിഷയമല്ലെന്നും അത‌് ഒരു ഔചിത്യത്തിന്റെ വിഷയമാണെന്നും" അദ്ദേഹം ഒരഭിമുഖത്തിൽ പറഞ്ഞു.
പുരസ്‌കാരങ്ങൾ സ്വീകരിച്ച് തന്റെ ഉന്നതമായ സംഗീതപാരമ്പര്യത്തെ കളങ്കപ്പെടുത്താൻ ആഗ്രഹിക്കുന്നില്ല എന്ന നിലപാടായിരുന്നു
അദ്ദേഹത്തിനുണ്ടായിരുന്നത്.
അവലംബം ↑ http://www.mathrubhumi.com/news/india/padma-awards-1.1682930 ↑ http://www.padmaawards.gov.in/PDFS/PadmaAwards-2017_25012017.pdf ↑ http://www.deshabhimani.com/news/kerala/noted-classical-musician-ustad-imrat-khan-dies-in-us-he-was-83/765885
ഇമ്രാൻ ഖാൻ (നടൻ) ഇംഗ്ലീഷ് വിലാസം https://ml.wikipedia.org/wiki/Imran_Khan_(actor)
ഒരു ബോളിവുഡ് അഭിനേതാവാണ്‌ ഇമ്രാൻ ഖാൻ .
( ഹിന്ദി : इम्रान ख़ा , ഉർദു : عمران خان پال ) (ജനനം: 13 ജനുവരി 1983 ).
അമേരിക്കയിൽ ജനിച്ച ഇദ്ദേഹം, ബോളിവുഡിലെ തന്നെ നടനായ അമീർ ഖാന്റെ അനന്തരവനാണ്.
2008 ൽ പുറത്തിറങ്ങിയ ജാനെ തു യാ ജാനെ ന എന്ന ഹിന്ദി ചിത്രത്തിലൂടെയാണ് ഇമ്രാൻ ബോളിവുഡിൽ ശ്രദ്ധേയനായത്.
ഇമ്രാന്റെ പിതാവ് ബംഗാളി അമേരിക്കനായ അനിൽ പാൽ ആണ്.
മാതാവ് നുസത് ഖാൻ.
ഇമ്രാൻ ഖാൻ അഭിനയം പഠിച്ചത് കാലിഫോർണിയയിൽ ആണ്.
ഇമ്രാൻ ആദ്യമായി അഭിനയിച്ചത് 1988 ൽ അമീർ ഖാൻ നായകനായി അഭിനയിച്ച ഖയാമത് സേ ഖയാമത് തക് എന്ന ചിത്രത്തിൽ ഒരു ബാലതാരമായിട്ടാണ്.
പിന്നീട് 1992 ലും ജോ ജീതാ വഹി സികന്ദർ എന്ന ചിത്രത്തിലും അഭിനയിച്ചു.
പിന്നീട് നായകനായി അഭിനയിച്ച ചിത്രം 2008 ലെ ജാനെ തു യാ ജാനെ ന എന്ന് ചിത്രമാണ്.
ഇത് നിർമ്മിച്ചത് അമീർ ഖാനും , മാതൃസഹോദരനായ മൻസൂർഖാനുമാണ് .
ഇതിൽ കൂടെ നായികയായി അഭിനയിച്ചത് ജെനീലിയ ഡിസൂസയാണ് .
ഇത് സാമാന്യം നന്നായി വിജയിച്ച ചിത്രമായിരുന്നു.
പിന്നീട് 2008 ൽ തന്നെ കിഡ്നാപ്പ് എന്ന ചിത്രത്തിൽ സഞ്ജയ് ദത്തിനൊപം അഭിനയിച്ചു.
2009 ൽ ഇമ്രാൻ പുതുമുഖ നടിയായ ശ്രുതി ഹസ്സനൊപ്പം ലക്ക് എന്ന ചിത്രത്തിൽ അഭിനയിച്ചു.
അവലംബം പുറത്തേക്കുള്ള കണ്ണികൾ ഇന്റർനെറ്റ് മൂവി ഡാറ്റാബേസിൽ നിന്ന് ഇമ്രാൻ ഖാൻ
ഇമ്രാൻ താഹിർ ഇംഗ്ലീഷ് വിലാസം https://ml.wikipedia.org/wiki/Imran_Tahir
ദക്ഷിണാഫ്രിക്കയ്ക്കുവേണ്ടി കളിക്കുന്ന പാകിസ്താൻ വംശജനായ ക്രിക്കറ്റ് താരമാണ് ഇമ്രാൻ താഹിർ (ജനനം 1979 മാർച്ച് 27).
വലം കൈയൻ ഓഫ് സ്പിന്നറായ താഹിർ  2011 മുതൽ ദക്ഷിണാഫ്രിക്കൻ ടീമിനു വേണ്ടി കളിക്കുന്നു.
ഐ.പി.എല്ലിൽ ഡൽഹി ഡെയർഡെവിൾസിനു വേണ്ടിയും അദ്ദേഹം കളിക്കുന്നുണ്ട്.
ഏകദിന ക്രിക്കറ്റിൽ ദക്ഷിണാഫ്രിക്കയ്ക്കുവേണ്ടി ഏറ്റവും കൂടുതൽ വിക്കറ്റ് നേടിയിട്ടുള്ള ലെഗ് സ്പിന്നർ എന്ന നേട്ടം താഹിറിനു സ്വന്തമാണ്.
കണ്ണികൾ ഇമ്രാൻ താഹിർ : കളിക്കാരനെക്കുറിച്ചുള്ള വിവരങ്ങൾ ക്രിക്ക്ഇൻഫോയിൽ നിന്ന്.
Imran Tahir Archived 2018-07-20 at the Wayback Machine .
's profile page on Wisden ഇമ്രാൻ താഹിർ : കളിക്കാരനെക്കുറിച്ചുള്ള വിവരങ്ങൾ ക്രിക്കറ്റ് ആർക്കൈവിൽ നിന്ന്.
A new country for Imran Tahir: Cricinfo
ഇയാബോ ഓജോ ഇംഗ്ലീഷ് വിലാസം https://ml.wikipedia.org/wiki/Iyabo_Ojo
ഒരു നൈജീരിയൻ ചലച്ചിത്ര നടിയും സംവിധായികയും നിർമ്മാതാവുമാണ് ആലീസ് ഇയാബോ ഓജോ (ജനനം 21 ഡിസംബർ 1977) .
അവർ 150-ലധികം സിനിമകളിൽ അഭിനയിച്ചിട്ടുണ്ട്.
കൂടാതെ സ്വന്തമായി 14-ലധികം സിനിമകൾ നിർമ്മിച്ചിട്ടുണ്ട്.
ഇയാബോ ഓജോ നൈജീരിയയിലെ ലാഗോസിൽ 1977 ഡിസംബർ 21-ന് ആലീസ് ഇയാബോ ഒഗുൻറോ എന്ന പേരിൽ ജനിച്ചു.
അവരുടെ പിതാവ് ഒഗുൻ സ്റ്റേറ്റിലെ അബെകുട്ടയിൽ നിന്നാണ്.
മൂന്ന് മക്കളിൽ ഇളയവളായിരുന്നു അവൾ.
രണ്ട് മൂത്ത സഹോദരന്മാരുണ്ട്.
ലാഗോസ് സ്റ്റേറ്റ് പോളിടെക്‌നിക്കിൽ എസ്റ്റേറ്റ് മാനേജ്‌മെന്റ് പഠിക്കുന്നതിന് മുമ്പ് അവർ ഗ്ബാഗ്ബാഡയിലെ നാഷണൽ കോളേജിൽ ലാഗോസിലെ സ്‌കൂളിൽ ചേർന്നു.
സെക്കൻഡറി സ്‌കൂളിലെ ഒരു നാടക സംഘത്തിൽ ഏർപ്പെട്ടിരുന്ന ഇയാബോ ഓജോ 1998-ൽ തന്റെ അഭിനയ ജീവിതം ആരംഭിച്ചു.
ബിംബോ അകിന്റോലയുടെ സഹായത്തോടെ അവർ ആക്ടേഴ്‌സ് ഗിൽഡ് ഓഫ് നൈജീരിയയിൽ (AGN) രജിസ്റ്റർ ചെയ്തു.
നിരവധി നൈജീരിയൻ സിനിമകൾക്ക് ഓജോ തിരക്കഥയെഴുതുകയും അഭിനയിക്കുകയും ചെയ്തിട്ടുണ്ട്.
1998-ൽ പുറത്തിറങ്ങിയ സാറ്റാനിക് എന്ന ഇംഗ്ലീഷ് ഭാഷാ ചിത്രത്തിലായിരുന്നു അവരുടെ ആദ്യ വേഷം.
2002-ൽ, ബാബ ഡാരിജിൻവോണിലൂടെ അവർ യൊറൂബ-ഭാഷയിൽ അരങ്ങേറ്റം കുറിച്ചു.
2015 ജനുവരിയിൽ, ജോസഫ് ബെഞ്ചമിൻ അലക്‌സ് ഉസിഫോ, ഫാത്തിയ ബലോഗൻ, ഡോറിസ് സിമിയോൺ എന്നിവരെ അവതരിപ്പിക്കുന്ന അവരുടെ സൈലൻസ് എന്ന സിനിമ ലാഗോസിലെ ഇകെജയിലെ സിൽവർബേർഡ് സിനിമാസിൽ പ്രദർശിപ്പിച്ചു.
2004-ൽ ഓജോ സ്വന്തം സിനിമകൾ നിർമ്മിക്കാൻ തുടങ്ങി.
അവരുടെ ആദ്യ നിർമ്മാണം ബൊലൂട്ടിഫ് ആയിരുന്നു.
അതിനുശേഷം അവർ ബോഫെബോക്കോ, ഒലോലുഫെ, ഈസാൻ, ഒകുങ്കുൻ ബിരിബിരി എന്നിവ നിർമ്മിച്ചു.
പ്രശസ്തി ആരംഭിക്കുന്നതിന് മുമ്പ് അവർ തന്റെ ഭർത്താവിനെ വിവാഹമോചനം ചെയ്തു.
1999-ൽ ലാഗോസ് ആസ്ഥാനമായുള്ള ഒരു സിനിമാ വിപണനക്കാരനെ വിവാഹം കഴിച്ചു.
അവർക്ക് 21 വയസ്സുള്ളപ്പോൾ ഇയാബോ തന്റെ കരിയർ പിന്തുടരുന്നതിൽ നിന്ന് ഒരു ഇടവേള എടുത്തു.
അവർക്ക് ഒരു മകനും പിന്നീട് ഒരു മകളും (യഥാക്രമം 1999 ലും 2001 ലും ജനിച്ചു), അതായത് ഫെലിക്സ് ഓജോ, പ്രിസില്ല അജോക്ക് ഓജോ, ഉണ്ടായി.
എന്നാൽ ഇപ്പോൾ അവരുടെ പിതാവിൽ നിന്ന് വിവാഹമോചനം നേടിയിട്ടുണ്ട്.
വളരെ ചെറുപ്പത്തിൽ തന്നെ വിവാഹം കഴിച്ചതാണ് തന്റെ ആദ്യ വിവാഹബന്ധം വേർപെടുത്താൻ കാരണമെന്ന് അവർ പറഞ്ഞു.
തന്റെ മുൻ ഭർത്താവിന്റെ കുടുംബപ്പേരായ ഓജോ ഉപയോഗിക്കുന്നത് നിർത്താനുള്ള തന്റെ ഉദ്ദേശ്യത്തെക്കുറിച്ച് അവർ സംസാരിച്ചു.
പിങ്കീസ് ഫൗണ്ടേഷൻ
2011 മെയ് മാസത്തിൽ ഇയാബോ ഓജോ തന്റെ എൻജിഒ, പിങ്കീസ് ഫൗണ്ടേഷൻ ആരംഭിച്ചു.
അത് പ്രത്യേക ആവശ്യങ്ങളുള്ള കുട്ടികളെയും ആനുകൂല്യങ്ങൾ കുറഞ്ഞവരെയും പരിപാലിക്കുന്നു.
അവർ ഫൗണ്ടേഷന്റെ അഞ്ചാം വാർഷികം 2016 മെയ് 1 ന് ലാഗോസിലെ ഇകെജയിലെ R A സിറ്റി ഹോട്ടലിൽ ആഘോഷിച്ചു.
2021 ഏപ്രിലിൽ, പ്രായപൂർത്തിയാകാത്ത കുട്ടിയെ പീഡിപ്പിച്ചതിന് അറസ്റ്റിലായ ഒലൻരെവാജു ഒമികുൻലെയോട് (ബാബ ഇജേഷ) സഹതപിച്ചതിന് സഹ നടനായ യോമി ഫാബിയെ അവർ ശക്തമായി അപലപിച്ചു.
തന്നെക്കുറിച്ച് അപകീർത്തികരമായ പ്രസ്താവനകൾ നടത്തിയതിന് 2021 മെയ് 12-ന്, യോമി ഫാബിയ്ക്കെതിരെ (ബാബ ഇജേഷയെ മോചിപ്പിക്കണമെന്ന് ആവശ്യപ്പെട്ട് നേരത്തെ പ്രതിഷേധം നടത്തിയിരുന്നു) അവർ നിയമനടപടി സ്വീകരിച്ചു.
തിയേറ്റർ ആർട്സ് ആൻഡ് മോഷൻ പിക്ചേഴ്സ് പ്രാക്ടീഷണേഴ്സ് അസോസിയേഷൻ ഓഫ് നൈജീരിയയിൽ (TAMPAN) അവരുടെ പ്രവർത്തികൾക്ക് ഒട്ടും കുറവുണ്ടായില്ല.
അവർ 2021 ജൂൺ 28-ന് അവരെ കരിമ്പട്ടികയിൽ പെടുത്തി.
Legit.ng പ്രകാരം, തമ്പാനു വേണ്ടി സംസാരിക്കുന്ന നടൻ ജിഡെ കൊസോക്കോ, അസോസിയേഷന്റെ കീഴിലുള്ള നോളിവുഡ് ചലച്ചിത്ര പ്രവർത്തകർ അവരുമായി പ്രവർത്തിക്കുന്നത് നിർത്തുമെന്ന് പറഞ്ഞു.
അവാർഡുകളും നാമനിർദ്ദേശങ്ങളും Year Award ceremony Category Film Result Ref 2017 Best of Nollywood Awards Best Supporting Actress –Yoruba Gangan നാമനിർദ്ദേശം അവലംബം
ഇമ്യൂണോഗ്ലോബുലിൻ ജി
ഇമ്മ്യൂണോഗ്ലോബുലിൻ ജി ( IgG - ഐജിജി ) ഒരു തരം ആന്റിബോഡിയാണ് .
മനുഷ്യരിലെ സെറം ആന്റിബോഡികളിൽ ഏകദേശം 75%ത്തേയും പ്രതിനിധീകരിക്കുന്ന ഐജിജി, രക്തചംക്രമണത്തിൽ കാണപ്പെടുന്ന ഏറ്റവും സാധാരണമായ ആന്റിബോഡിയാണ്.
ഐജിജി തന്മാത്രകളെ പ്ലാസ്മ ബി കോശങ്ങളാണ് നിർമ്മിക്കുന്നതും പുറത്തുവിടുകയും ചെയ്യുന്നത്.
ഓരോ ഐജിജി ആന്റിബോഡിയിലും രണ്ട് പാരടോപ്പുകൾ ഉണ്ട് .
ഹ്യൂമറൽ പ്രതിരോധത്തിന്റെ പ്രധാന ഘടകങ്ങളാണ് ആന്റിബോഡികൾ.
രക്തത്തിലും എക്സ്ട്രാ സെല്ലുലാർ ദ്രാവകത്തിലും (extracellular fluid) കാണപ്പെടുന്ന പ്രധാന ആന്റിബോഡിയാണ് ഐജിജി എന്നതിനാൽ ഇതിന് ശരീരകോശങ്ങളിലെ അണുബാധയെ നിയന്ത്രിക്കാൻ സാധിക്കുന്നു.
വൈറസ് , ബാക്ടീരിയ , ഫംഗസ് തുടങ്ങി പലതരം രോഗകാരികളുമായുള്ള ബന്ധനത്തിലൂടെ ഐജിജി  ശരീരത്തെ അണുബാധയിൽ നിന്ന് സംരക്ഷിക്കുന്നു.
താഴെപ്പറയുന്ന രീതിയിലുള്ള നിരവധി മാർഗ്ഗങ്ങളിലൂടെയാണ് ഇത് സാധ്യമാകുന്നത്: ഐജിജി രോഗകാരികളുമായി ബന്ധനത്തിലേർപ്പെടുന്നത് ഈ രോഗകാരികളുടെ നിശ്ചലാവസ്ഥയ്ക്കും അഗ്ലൂട്ടിനേഷനിലൂടെയുള്ള ഒന്നിച്ചുചേരലിലേക്കും നയിക്കുന്നു.
ഐജിജി രോഗകാരികളുടെ ഉപരിതലത്തിൽ ആവരണം ചെയ്യുന്നത് (ഓപ്‌സൊണൈസേഷൻ എന്നറിയപ്പെടുന്നു) ഫാഗോസൈറ്റിക് ഇമ്മ്യൂൺ കോശങ്ങൾക്ക് രോഗകാരികളെ പെട്ടെന്ന് തിരിച്ചറിയലിനും അവയെ വിഴുങ്ങാനും സാധ്യമാക്കുന്നു.
ഇത് രോഗകാരികളുടെ നാശത്തിനിതു കാരണമാകുന്നു.
കോംപ്ലിമെന്റ് സിസ്റ്റത്തിന്റെ ഭാഗവും കാസ്കേഡ് പ്രവർത്തനത്തിലൂടെ രോഗപ്രതിരോധത്തിനായുള്ള മാംസ്യങ്ങളുടെ ഉൽ‌പാദനത്തിനു കാരണമാകുന്ന എല്ലാ ക്ലാസിക്കൽ പാതയേയും ഐ‌ജി‌ജി സജീവമാക്കുന്നു.
ഇങ്ങനെ രോഗകാരിയെ നശിപ്പിക്കുന്നു; ഐജിജി വിഷവസ്തുക്കളുമായി ബന്ധിപ്പിക്കപ്പെട്ട് അവയെ നിർവീര്യമാക്കുന്നു; ആന്റിബോഡി-ഡിപ്പന്റന്റ് സെൽ-മീഡിയേറ്റഡ് സൈറ്റോറ്റോക്സിസിറ്റി (ADCC), ഇൻട്രാസെല്ലുലാർ ആന്റിബോഡി-മീഡിയേറ്റഡ് പ്രോട്ടിയോലൈസിസ് എന്നിവയിൽ ഐജിജി സുപ്രധാന പങ്കു വഹിക്കുന്നു.
ഇൻട്രാസെല്ലുലാർ ആന്റിബോഡി-മീഡിയേറ്റഡ് പ്രോട്ടിയോലൈസിസിൽ മാർക്ക് ചെയ്യപ്പെട്ട വിറിയോണുകളെ സൈറ്റോസോളിലെ പ്രോട്ടിയോസോമിലേക്കു നയിക്കാനായി TRIM21 എന്ന റിസപ്റ്ററുമായി ബന്ധിക്കപ്പെടുന്നു (മനുഷ്യരിൽ ഐ‌ജി‌ജിയുമായി ഏറ്റവും അഭിമുഖ്യമുള്ള റിസപ്റ്ററാണ് ഇത്); ഐജിജി ടൈപ്പ് II, ടൈപ്പ് III ഹൈപ്പർസെൻസിറ്റിവിറ്റി പ്രതിപ്രവർത്തനങ്ങളിൽ ഭാഗഭാക്കാണ്.
ഇതും കാണുക എപ്പിറ്റോപ്പ് IgG4- അനുബന്ധ രോഗം അവലംബം
പുറംകണ്ണികൾ ജാൻ‌വേ ഇമ്മ്യൂണോബയോളജി - ഒരു സാധാരണ ആന്റിബോഡിയുടെ ഘടന (IgG) ഐജിജി ഉപവിഭാഗങ്ങളെക്കുറിച്ച് അറിയാൻ നിങ്ങൾ ആഗ്രഹിക്കുന്ന എല്ലാം ഉൾക്കൊള്ളുന്ന ഒരു ലഘുലേഖ
ഇമ്രെ നാഗി ഇംഗ്ലീഷ് വിലാസം https://ml.wikipedia.org/wiki/Imre_Nagy
1950-കളിൽ, സോവിയറ്റ് ചേരിയിൽ നിന്നു സ്വതന്ത്രമായ 'പുതുപന്ഥാവിൽ' (New-Course) ഹംഗറിയിലെ സോഷ്യലിസ്റ്റ് ഭരണത്തേയും കമ്മ്യൂണിസ്റ്റ് കക്ഷിയേയും നയിക്കാൻ ശ്രമിച്ച നേതാവായിരുന്നു ഇമ്രെ നാഗി (ജനനം: 7 ജൂൺ 1896; മരണം: 16 ജൂൺ 1958).
രണ്ടു വട്ടം അദ്ദേഹം ഹംഗറിയിൽ പ്രധാനമന്ത്രിയായിരുന്നു.
1953-ൽ ആദ്യമായി അധികാരത്തിലെത്തിയ നാഗിയുടെ 'പുതുപത്ഥാവ്' സോവിയറ്റു നേതൃത്വത്തിന്റെ അപ്രീതി നേടിയതോടെ 1955 ഏപ്രിൽ മാസത്തിൽ അദ്ദേഹം അധികാരഭ്രഷ്ടനായി.
1956-ൽ ഒക്ടോബർ 23-നാരംഭിച്ച് നവംബർ 10-ന് അവസാനിച്ച ഹംഗറിയിലെ സോവിയറ്റുവിരുദ്ധ ജനമുന്നേത്തിൽ ഹ്രസ്വകാലത്തേയ്ക്ക് വീണ്ടും  അധികാരത്തിലെത്തിയ അദ്ദേഹം, വാഴ്‌സ സഖ്യസേനയുടെ ഇടപെടലിൽ ആ പ്രതിക്ഷേധം അടിച്ചമർത്തപ്പെട്ടതിനെ തുടർന്ന് പിടിയിലായി.
ആദ്യം റഷ്യയിലും തുടർന്ന് ഹംഗറിയിൽ തന്നെയും തടവിൽ കഴിഞ്ഞ ഇമ്രെ നാഗിയെ1958-ൽ, സോവിയറ്റുപക്ഷ സർക്കാർ രാജ്യദ്രോഹക്കുറ്റം ചുമത്തി തൂക്കിക്കൊന്നു.
രഹസ്യവിചാരണക്കൊടുവിൽ വിധിച്ച വധശിക്ഷ, നടപ്പാക്കിയതിനു ശേഷമാണ് പരസ്യപ്പെടുത്തിയത്.
അദ്ദേഹത്തിന്റെ അനുസ്മരണം കമ്മ്യൂണിസ്റ്റു വ്യവസ്ഥയുടെ പതനം വരെ ഹംഗറിയിൽ നിരോധിക്കപ്പെട്ടിരുന്നു.
1956-ലെ ജനമുന്നേറ്റത്തിൽ മരിച്ച മറ്റു പലർക്കുമൊപ്പം രഹസ്യമായി സംസ്കരിക്കപ്പെട്ടിരുന്ന നാഗിയുടെ സംസ്കാരസ്ഥാനം 1989-ൽ തിരിച്ചറിയപ്പെട്ടപ്പോൾ ഹംഗറി അദ്ദേഹത്തിനു ആദരപൂർവം പുനർസംസ്കാരം നൽകി.
അവലംബം ↑ History Learning site ഇമ്രെ നാഗി
ഇയാ ഒറാന മരിയ ഇംഗ്ലീഷ് വിലാസം https://ml.wikipedia.org/wiki/Ia_Orana_Maria
1891-ൽ പോൾ ഗോഗിൻവരച്ച ഒരു ക്യാൻവാസ് പെയിന്റിംഗാണ് ഇയാ ഒറാന മരിയ (ഏവ് മരിയ).
അദ്ദേഹത്തിന്റെ താഹിതിയൻ കാലഘട്ടത്തിലെ ആദ്യ ചിത്രങ്ങളിൽ ഒന്നാണ് ഇപ്പോൾ മെട്രോപൊളിറ്റൻ മ്യൂസിയം ഓഫ് ആർട്ടിൽ സൂക്ഷിച്ചിരിക്കുന്ന ഈ ചിത്രം.
രണ്ട് പോളിനേഷ്യക്കാർ (മധ്യത്തിൽ) മഡോണയെയും കുട്ടിയെയും അഭിവാദ്യം ചെയ്യുന്നതായി ഇതിൽ ചിത്രീകരിച്ചിരിക്കുന്നു.
അവലംബം ↑ ഇയാ ഒറാന മരിയയുടെ (1892; പാരീസ്) ഇങ്ക് സ്കെച്ച് ചിത്രം.
മേരിയെ വണങ്ങുന്ന രണ്ട് രൂപങ്ങൾ ബോറോബുദറിലെ ജാവനീസ് ക്ഷേത്രത്തിൽ നിന്നുള്ള ഈ പുരാതന ബാസ്-റിലീഫിൽ നിന്ന് പ്രചോദനം ഉൾക്കൊണ്ടിരിക്കുന്നു.
ഇമ്രാൻ ഹാഷ്മി ഇംഗ്ലീഷ് വിലാസം https://ml.wikipedia.org/wiki/Emraan_Hashmi ഈ ലേഖനം ഏതെങ്കിലും സ്രോതസ്സുകളിൽ നിന്നുള്ള വേണ്ടത്ര തെളിവുകൾ ഉൾക്കൊള്ളുന്നില്ല.
ഇമ്രാൻ ഹാഷ്മി (ജനനം – മാർച്ച് 24 , 1979 ) ഒരു ഇന്ത്യൻ ചലച്ചിത്രനടനാണ് .
ഉയരം 5.8ഇഞ്ച്, പ്രശസ്ത ഹിന്ദി ചലച്ചിത്രസം‌വിധായകൻ മഹേഷ് ഭട്ടിന്റെ സഹോദരീപുത്രനാണിദ്ദേഹം.
ഇമ്രാൻ ഹാഷ്മിയുടെ യഥാർത്ഥ പേര് ഇമ്രാൻ അൻവർ ഹാഷ്മി എന്നാണ്.
ഇദ്ദേഹത്തിൻറെ അച്ഛൻ(അൻവർ) മുസ്ലീമും അമ്മ(മഹേറ) ക്രിസ്ത്യനുമാണ്.
ഇമ്രാന്റെ വിളിപ്പേര് ഇമ്മി എന്നാണ്.
ഹിന്ദിയും ഇഗ്ലീഷും സംസാരിക്കുന്ന ഇമ്രാൻ ഹാഷ്മിക്ക് കറാച്ചിയിലും പാകിസ്താനിലുമായി കുടുംബവേരുകളുണ്ട് .
ഫൂട്ട് പാത്ത് (2003) എന്ന സിനിമയിൽ അഭിനയിച്ചുകൊണ്ടാണ് ഇമ്രാൻ ഹാഷ്മി സിനിമാജീവിതം ആരംഭിക്കുന്നത്.
പക്ഷേ ഈ ചിത്രം വേണ്ടത്ര ശ്രദ്ധിക്കപ്പെട്ടില്ല.
പിന്നീട് പുറത്തിറങ്ങിയ മർഡർ എന്ന ചിത്രം ഇദ്ദേഹത്തിന് വളരെയധികം ജനശ്രദ്ധ നേടികൊടുത്തു.
അഭിനയിച്ച ചലച്ചിത്രങ്ങൾ 2003 – ഫൂട്ട് പാത്ത് 2004 – മർഡർ 2004 – തുംസാ നഹി ദേക്കാ 2005 – സ്സെഹർ 2005 – ആഷിക് ബനായ ആപ്നേ 2005 – കലിയുഗ് 2006 – ചോക്ലേറ്റ് 2006 – ജവാനി ദിവാനി 2006 – അക്സർ 2006 – ഗ്യാങ്സ്റ്റർ: എ ലവ് സ്റ്റോറി 2006 – ദി കില്ലർ 2006 – ദില് ദിയാ ഹെ 2007 – ഗുഡ് ബോയ് ബാഡ് ബോയ് 2007 – ദി ട്രയിൻ 2007 – ആവാര പൻ 2008 – ജന്നത്ത് അവലംബം ഇമ്രാൻ ‍ഹാഷ്മി
ഇമ്രാൻ ഖാൻ (ക്രിക്കറ്റ് താരം) ഇംഗ്ലീഷ് വിലാസം https://ml.wikipedia.org/wiki/Imran_Khan
പാകിസ്താൻ ക്രിക്കറ്റ് ടീമിലെ ഓൾറൗണ്ടറായിരുന്നു ഇമ്രാൻ ഖാൻ .
1952 നവംബർ 25ന് പാകിസ്താനിലെ ലാഹോറിലാണ് ഇദ്ദേഹം ജനിച്ചത്.
1971 മുതൽ 1992 വരെ ഏകദേശം 21 വർഷത്തോളം അദ്ദേഹം പാകിസ്താന് വേണ്ടി കളിച്ചു.
300 ടെസ്റ്റ് വിക്കറ്റുകൾ നേടുന്ന ആദ്യ പാകിസ്താൻ കളിക്കാരനാണ് ഇമ്രാൻ ഖാൻ.
മാത്രമല്ല, 'ടെസ്റ്റ് ഡബിൾ' എന്ന് അറിയപ്പെടുന്ന 3000 റൺസും 300 വിക്കറ്റും നേടുന്ന ലോകത്തെ മൂന്നാമത്തെ കളിക്കാരനുമാണ് ഇദ്ദേഹം.
1982/83 കാലഘട്ടത്തിൽ ഇന്ത്യക്കെതിരെ പാകിസ്താനിൽ നടന്ന ടെസ്റ്റ് സീരീസിലാണ് ഇമ്രാൻ ഖാൻ കൂടൂതൽ നേട്ടം കൊയ്തത്.
6 ടെസ്റ്റുകളുണ്ടായിരുന്ന പരമ്പരയിൽ 13.95 ആവറേജിൽ 40 വിക്കറ്റുകളാണ് അദ്ദേഹം നേടിയത്.
പാകിസ്താനെ ഏറ്റവും കൂടൂതൽ ടെസ്റ്റിലും ഏകദിനത്തിലും നയിച്ച ക്യാപ്റ്റനും ഇമ്രാൻ ഖാൻ തന്നെ.
48 ടെസ്റ്റുകളിലും 139 ഏകദിനങ്ങളിലും അദ്ദേഹം പാകിസ്താനെ നയിച്ചു.
ഇമ്രാൻ ഖാന്റെ നായക പദവിയിലാണ് 1992ലെ ലോകകപ്പ് , പാകിസ്താൻ നേടിയത്.
ക്രിക്കറ്റിൽ നിന്നും വിരമിച്ച ശേഷം 1996 ൽ തഹ്‌രീകെ ഇൻസാഫ് പാർട്ടി രൂപീകരിച്ചുകൊണ്ട് അദ്ദേഹം രാഷ്ട്രീയത്തിലേക്ക് കടന്നു .
ലാഹോറിൽ ഒരു ക്യാൻസർ ചികിത്സാ കേന്ദ്രവും അദ്ദേഹം സ്ഥാപിച്ചു.
വാസുദേവശരൺ അഗ്രവാൾ ഇംഗ്ലീഷ് വിലാസം https://ml.wikipedia.org/wiki/Vasudeva_Saran_Agrawal
ഭാരതീയ പുരാതത്ത്വഗവേഷകനായ വാസുദേവശരൺ അഗ്രവാൾ 1904-ൽ കാശിയിൽ ജനിച്ചു.
ബനാറസ് സർവകലാശാലയിൽ നിന്ന് പുരാതത്ത്വശാസ്ത്രത്തിൽ ഡി.ലിറ്റ്.
ബിരുദം നേടിയ ആദ്യത്തെ വ്യക്തിയാണ് അഗ്രവാൾ.
ബഹുമുഖമായ വ്യക്തിത്വമുള്ള ഡോ. അഗ്രവാൾ വിദ്യാഭ്യാസ വിചക്ഷണൻ, സാഹിത്യകാരൻ, പുരാതത്ത്വഗവേഷകൻ, കലാകാരൻ, പത്രപ്രവർത്തകൻ എന്നീ നിലകളിലെല്ലാം സേവനം അനുഷ്ഠിച്ചിട്ടുണ്ട്.
1931 മുതൽ 39 വരെ ലക് നൗ മ്യൂസിയത്തിലുള്ള മഥുരാ പുരാതത്ത്വസംഗ്രഹാലയത്തിലും 40 മുതൽ 45 വരെ ലക്നൗ പ്രോവിൻഷ്യൽ മ്യൂസിയത്തിലും 46 മുതൽ 51 വരെ ഡൽഹി സെൻട്രൽ ഏഷ്യൻ ആന്റിക്വറിസ് മ്യൂസിയത്തിലും പ്രവർത്തിച്ചു.
1951 മുതൽ 68 വരെ ബനാറസ് സർവകലാശാലയിലെ സ്കൂൾ ഒഫ് ഇൻഡോളജിയിൽ പുരാതത്ത്വവകുപ്പിന്റെ അധ്യക്ഷനായിരുന്നു.
പ്രമുഖകൃതികൾ ഉരുജ്യോതി, പൃഥ്വിപുത്ര്, കലാ ഔർ സംസ്കൃതി, കല്പവൃക്ഷ്, മാതൃഭൂമി, ഹർഷചരിത്, പാണിനീകാലീന് ഭാരതവർഷ്, ജായസീകൃത്പദ്മാവത് കീ സംജീവനി ടീക്കാ, സംസ്കൃതഭാഷാ ഔർ സാഹിത്യ, മധ്യകാലീന് ഹിന്ദി സാഹിത്യ തുടങ്ങിയവയാണ് ഇദ്ദേഹത്തിന്റെ പ്രമുഖകൃതികൾ.
ഡോ. അഗ്രവാളിന്റെ കൃതികൾ എല്ലാം തന്നെ പ്രാചീന സാഹിത്യത്തെയും പുരാവസ്തുവിജ്ഞാനീയത്തെയും ആധാരമാക്കിയുള്ള മൗലികപഠനങ്ങളാണ്.
ഈ ഗ്രന്ഥങ്ങൾ ഇന്ത്യയുടെ പ്രാചീന സംസ്കാരമേഖലയിലേക്ക് വെളിച്ചം വീശാൻ വളരെയധികം സഹായിക്കുന്നു.
ഇദ്ദേഹം 1968-ൽ കാശിയിൽ നിര്യാതനായി.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ വാസുദേവശരൺ അഗ്രവാൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
വാസുദേവസ്തവം
പഴയ മണിപ്രവാളത്തിലുണ്ടായ ഒരു സ്തോത്രകാവ്യമാണ്‌ വാസുദേവസ്തവം (ശ്രീകൃഷ്ണസ്തവം എന്നും).
ശ്രീകൃഷ്ണന്റെ ശൈശവം മുതൽ കംസവധം വരെയുള്ള ഉപാഖ്യാനമാണ്‌ ഇതിലെ പ്രതിപാദ്യം.
രഥോദ്ധത വൃത്തത്തിലുള്ള 98 ശ്ലോകങ്ങളാണ്‌ വാസുദേവസ്തവത്തിലുള്ളത്.
ഇതിന്റെ രചയിതാവിനെക്കുറിച്ചോ ദേശകാലങ്ങളെക്കുറിച്ചോ കൃതിയിൽ സൂചനയില്ല.
കൃതി പ്രസിദ്ധീകരിച്ച പി.കെ. നാരായണപിള്ള ഇതിന്റെ കാലം 1450-നു മുൻപാണെന്ന് തീർച്ചപ്പെടുത്തി.
കൃതിയുടെ കാലം ഉണ്ണിയച്ചീചരിതത്തിനു പിൻ‍പും ഉണ്ണുനീലിസന്ദേശത്തിനു മുൻപുമായിരിക്കണമെന്ന് ഉള്ളൂരും കേരളസാഹിത്യചരിത്രത്തിൽ പറയുന്നു.
പഴയപ്രയോഗങ്ങളും സംസ്കൃതീകൃതഭാഷാരൂപങ്ങളും ഭാഷാപദങ്ങളും യാതൊരു ഭേദവുംകൂടാതെ സന്ധിചെയ്യുകയും സമാസിക്കുന്ന രീതിയും നോക്കുമ്പോൾ പതിനാലാംശതകത്തിന്റെ തുടക്കത്തിൽത്തന്നെ നിർമ്മിക്കപ്പെട്ടിരിക്കണമെന്നാണ്‌ എൻ. കൃഷ്ണപിള്ളയുടെ അഭ്യൂഹം .
ഇതേ അഭിപ്രായംതന്നെയാണ്‌ ഇളംകുളം കുഞ്ഞൻപിള്ളയുടേതും .
ഭാഷ പ്രസാധനചരിത്രം
1948-ൽ പി.കെ. നാരായണപിള്ളയാണ്‌ കേരള സർവകലാശാലാ ഹസ്തലിഖിതഗ്രന്ഥശാലയിൽനിന്ന് ഈ കൃതി ശ്രീവാസുദേവസ്തവം എന്ന പേരിൽ പ്രസിദ്ധീകരിക്കുന്നത്.
കൃതിക്ക് കർത്താവ് നൽകിയ പേർ അജ്ഞാതമാണ്‌.
തെക്കേ മലബാറിലെ കൂടല്ലൂർ മനയ്ക്കൽനിന്നാണ് ‌ ഇതിന്‌ മാതൃകയായ താളിയോലഗ്രന്ഥം കിട്ടിയത്.
അവലംബം ↑ ഉള്ളൂർ, കേരളസാഹിത്യചരിത്രം ,വാല്യം 1 ↑ എൻ. കൃഷ്ണപിള്ള‍, കൈരളിയുടെ കഥ ↑ {{ cite book }} : Unknown parameter | origയyear= ignored ( help )
വാസുപിഷാരടി ഇംഗ്ലീഷ് വിലാസം https://ml.wikipedia.org/wiki/Vasu_Pisharadi
ഒരു കഥകളി കലാകാരനാണ് വാസുപിഷാരടി .
സംസ്ഥാന സർക്കാരിന്റെ കഥകളി പുരസ്‌കാരം ഇദ്ദേഹത്തിനു ലഭിച്ചിട്ടുണ്ട്.
പ്രശസ്ത കഥകളികലാകാരൻ വാഴേങ്കട കുഞ്ചുനായരുടെ ശിഷ്യനാണ് ഇദ്ദേഹം.
കലാമണ്ഡലം അധ്യാപകനായിരുന്നു ഇദ്ദേഹം.
പാലക്കാട് ജില്ലയിലെ കോങ്ങാടാണ് വാസുവിന്റെ സ്വദേശം.
സംസ്ഥാന സർക്കാരിന്റെ കഥകളി പുരസ്‌കാരം കൂടാതെ കേന്ദ്ര സംഗീത നാടക അക്കാദമി അവാർഡും കലാമണ്ഡലം ഫെലോഷിപ്പും ഇദ്ദേഹത്തിനു ലഭിച്ചിട്ടുണ്ട്.
വാസുദേവയനി
ത്യാഗരാജസ്വാമികൾ കല്യാണിരാഗത്തിൽ ചിട്ടപ്പെടുത്തിയ ഒരു കൃതിയാണ് വാസുദേവയനി .
ത്യാഗരാജസ്വാമികളുടെ പ്രഹ്ലാദഭക്തിവിജയം നൃത്തനാടകത്തിന്റെ തുടക്കത്തിൽ ദൊവ്വാരുകുഡു എന്ന കഥാപാത്രം ശ്രീകൃഷ്ണനെ സന്ദർശിക്കാൻ പോകുന്നരീതി അവതരിപ്പിക്കുകയാണ് ഇവിടെ.
ഇതിനെ കൃതിയായല്ല ഒരു ദാരു ആയിട്ടാണ് കരുതുന്നത്.
വാസുദേവയനി വെഡലിനയീ ദൌവാരികുനി കനരേ അനുപല്ലവി
വാസവാദി സുരപൂജിതുഡൈ വാരിജനയനുനി മദിനി തലചുചുനു ചരണം
നീരുകാവി ദോവതുലനു കട്ടി നിടലമുനനു ശ്രീ ചൂർണമു പെട്ടി സാരി വെഡലിയീ സഭലോ ജുട്ടി സാരെകു ബംഗരു കോലനു പട്ടി
മാടിമാടികിനി മീസമു ദുവ്വി മന്മഥ രൂപുഡു താനനി ക്രൊവ്വി ദാടി ദാടി പഡുചുനുതാനിവ്വി ധംബുന പലുകുചു പകപക നവ്വി
ബാഗുമീര നടനമു സേയുചുനു പതിതപാവനുനി താ വേഡുചുനു രാഗതാളഗതുലനു പാഡുചുനു ത്യാഗരാജസന്നുതുനി പൊഗഡുചുനു അർത്ഥം അവലംബം പുറത്തേക്കുള്ള കണ്ണികൾ
വാസുദേവ് എസ്. ഗായതോംടെ ഇംഗ്ലീഷ് വിലാസം https://ml.wikipedia.org/wiki/Vasudeo_S.
_Gaitonde
വി എസ് ഗായതോംടെ എന്നറിയപ്പെടുന്ന വാസുദേവ് എസ്. ഗായതോംടെ (1924 - 10 ഓഗസ്റ്റ് 2001), ഇന്ത്യയിലെ പ്രമുഖ അമൂർത്ത ചിത്രകാരന്മാരിൽ ഒരാളായി കണക്കാക്കപ്പെടുന്നു.
1971-ൽ അദ്ദേഹത്തിന് ഇന്ത്യാ ഗവൺമെന്റിന്റെ പരമോന്നത സിവിലിയൻ ബഹുമതികളിൽ ഒന്നായ പത്മശ്രീ ലഭിച്ചു.
ഗോവൻ മാതാപിതാക്കളുടെ മകനായി 1924-ൽ മഹാരാഷ്ട്രയിലെ നാഗ്പൂരിലാണ് ഗായതോംടെ ജനിച്ചത്.
1948-ൽ സർ ജെജെ സ്കൂൾ ഓഫ് ആർട്ടിൽ ആർട്ട് ഡിപ്ലോമ പൂർത്തിയാക്കിയ അദ്ദേഹം, 1950-ൽ ബോംബെ പ്രോഗ്രസീവ് ആർട്ടിസ്റ്റ്സ് ഗ്രൂപ്പിൽ ചേരാൻ ക്ഷണിക്കപ്പെട്ടു.
അദ്ദേഹത്തിന്റെ പ്രവർത്തനത്തിൽ ആകൃഷ്ടനായ വാസുദേവിന് 1947-ൽ ഫ്രാൻസിസ് ന്യൂട്ടൺ സൂസ, എസ്എച്ച് റാസ , മഖ്ബൂൽ ഫിദ ഹുസൈൻ തുടങ്ങിയ കലാകാരന്മാർ ചേർന്ന് രൂപീകരിച്ച ബോംബെയിലെ പ്രോഗ്രസീവ് ആർട്ടിസ്റ്റ് ഗ്രൂപ്പിൽ ചേരാൻ ക്ഷണം ലഭിച്ചു.
ഗ്രൂപ്പിന്റെ പ്രവർത്തനങ്ങളിൽ അദ്ദേഹം സജീവമായി പങ്കെടുത്തു.
ഇന്ത്യയിലും വിദേശ രാജ്യങ്ങളിലും അദ്ദേഹം നിരവധി പ്രദർശനങ്ങൾ നടത്തിയിട്ടുണ്ട്.
1956-ൽ കിഴക്കൻ യൂറോപ്യൻ രാജ്യങ്ങളിൽ നടന്ന ഇന്ത്യൻ ആർട്ട് എക്സിബിഷനിൽ അദ്ദേഹം പങ്കെടുത്തു.
1959 ലും 1963 ലും ന്യൂയോർക്കിലെ ഗ്രഹാം ആർട്ട് ഗാലറിയിൽ നടന്ന മറ്റ് ഗ്രൂപ്പ് എക്സിബിഷനുകളിലും അദ്ദേഹം പങ്കെടുത്തു.
ന്യൂയോർക്കിലെ മ്യൂസിയം ഓഫ് മോഡേൺ ആർട്ട് ഉൾപ്പെടെ നിരവധി ഇന്ത്യൻ, വിദേശ ശേഖരങ്ങളിൽ ഗായതോംടെയുടെ അമൂർത്ത കൃതികൾ സൂക്ഷിച്ചിട്ടുണ്ട്.
1957-ൽ അദ്ദേഹത്തിന് ടോക്കിയോയിലെ യംഗ് ഏഷ്യൻ ആർട്ടിസ്റ്റ് എക്സിബിഷനിൽ ഒന്നാം സമ്മാനവും -ൽ റോക്ക്ഫെല്ലർ ഫെല്ലോഷിപ്പും ലഭിച്ചു.
1971-ൽ ഇന്ത്യാ ഗവൺമെന്റ് അദ്ദേഹത്തെ പത്മശ്രീ നൽകി ആദരിച്ചു.
അദ്ദേഹം ഡൽഹിയിലെ നിസാമുദ്ദീൻ ഈസ്റ്റ് ഏരിയയിൽ താമസിക്കുകയും ജോലി ചെയ്യുകയും ചെയ്തു, 2001-ൽ അജ്ഞാതാവസ്ഥയിൽ അന്തരിച്ചു.
"നിശബ്ദനായ മനുഷ്യനും ഭാവനയുടെ ശാന്തമായ ചിത്രകാരനും" എന്ന് അദ്ദേഹത്തിന്റെ ആരാധകരിൽ ഒരാൾ ഒരിക്കൽ അദ്ദേഹത്തെ വിശേഷിപ്പിച്ചു, ഇത് ഗായതോംടെയെ മികച്ച രീതിയിൽ നിർവചിക്കുന്നു.
ആശയപരമായി, അദ്ദേഹം ഒരിക്കലും സ്വയം ഒരു അമൂർത്ത ചിത്രകാരനായി കണക്കാക്കിയിരുന്നില്ല, മാത്രമല്ല ഇങ്ങനെ വിളിക്കപ്പെടാൻ വിമുഖത കാണിക്കുകയും ചെയ്തു.
വാസ്തവത്തിൽ, അമൂർത്തമായ പെയിന്റിംഗ് എന്നൊന്നില്ലെന്ന് അദ്ദേഹം ഉറപ്പിച്ചു പറയുന്നു, പകരം അദ്ദേഹം തന്റെ സൃഷ്ടിയെ "വസ്തുനിഷ്ഠമല്ലാത്ത" എന്ന് പരാമർശിക്കുന്നു.
അദ്ദേഹത്തിന്റെ സംസാരത്തെയും വികാരനിർഭരമായ നിശബ്ദതയെയും പ്രതിഫലിപ്പിക്കുന്ന ധ്യാനാത്മകമായ സെൻ ഗുണം അദ്ദേഹത്തിന്റെ പ്രവൃത്തിയിൽ ഏറ്റവും മികച്ചതാണ്, കാരണം നിശബ്ദത അതിൽത്തന്നെ ശാശ്വതവും അർത്ഥപൂർണ്ണവുമാണ്, ഇതറിയുന്ന നിമിഷം മുതൽ ഒരാൾ ഗായതോംടെയുടെ ക്യാൻവാസുകളിലെ നിഗൂഢമായ രൂപങ്ങളെ തിരിച്ചറിയാൻ പ്രവണത കാണിക്കുന്നു.
സെൻ ഫിലോസഫിയും പ്രാചീന കാലിഗ്രാഫിയും അദ്ദേഹത്തിൻ്റെ രചനകളെ സ്വാധീനിച്ചിട്ടുണ്ട്.
2005-ൽ മുംബൈയിൽ നടന്ന ഒസിയൻസ് ആർട്ട് ലേലത്തിൽ 9 മില്യൺ  രൂപയ്ക്ക് ചിത്രം വിറ്റുപോയ ആദ്യ ഇന്ത്യൻ സമകാലിക ചിത്രകാരനായിരുന്നു വിഎസ് ഗായതോംടെ.
2013-ൽ, ഗായതോംടെയുടെ പേരില്ലാത്ത ഒരു പെയിന്റിംഗ് 237 മില്യൺ രൂപയ്ക്ക്  വിറ്റു.
ഇത് ക്രിസ്റ്റിസിൻ്റെ ഇന്ത്യയിലെ ആദ്യ ലേലത്തിൽ ഒരു ഇന്ത്യൻ കലാകാരന്റെ റെക്കോർഡ് തുകയാണ്.
അദ്ദേഹത്തിന്റെ സൃഷ്ടികളോടുള്ള ലേല താൽപ്പര്യത്തെക്കുറിച്ചുള്ള മാധ്യമ റിപ്പോർട്ടുകൾക്ക് ശേഷം, അദ്ദേഹത്തിന്റെ ജന്മസ്ഥലമായ നാഗ്പൂരിൽ സെൻട്രൽ മ്യൂസിയത്തിന്റെ ആരാലും ശ്രദ്ധിക്കപ്പെടാതെ കിടന്നിരുന്ന അദ്ദേഹത്തിന്റെ പെയിന്റിംഗ് പുനഃസ്ഥാപിക്കാൻ അയച്ചു.
2014 ജനുവരിയിൽ ഇത് പൊതു പ്രദർശനത്തിന് വച്ചു.
2014 ഒക്ടോബറിൽ, ന്യൂയോർക്കിലെ സോളമൻ ആർ. ഗുഗ്ഗൻഹൈം മ്യൂസിയത്തിൽ, വി.എസ് ഗായതോംടെ: പെയിന്റിംഗ് ആസ് പ്രോസസ്, പെയിന്റിംഗ് ആസ് ലൈഫ് എന്ന പേരിൽ അദ്ദേഹത്തിൻ്റെ സൃഷ്ടികളുടെ പ്രദർശനം നടത്തി.
പ്രദർശനങ്ങൾ 1949 പ്രോഗ്രസീവ് ആർട്ട് ഗ്രൂപ്പ് എക്സിബിഷൻ, ബോംബെ ആർട്ട് സൊസൈറ്റി സലൂൺ, ബോംബെ.
1956 ഇന്ത്യൻ ആർട്ട് എക്സിബിഷൻ, കിഴക്കൻ യൂറോപ്പ്.
1957 5,00 ഇയേഴ്സ് ഓഫ് ഇന്ത്യൻ ആർട്ട്, എസെക്സ്.
1957 യങ്ങ് ഏഷ്യൻ ആർട്ടിസ്റ്റ് സ്, ടോക്കിയോ.
1958, 59, 63 ലണ്ടനിലും ന്യൂയോർക്കിലും ഗ്രൂപ്പ് ഷോകൾ.
1965 ന്യൂയോർക്കിൽ സോളോ എക്സിബിഷൻ.
1966, 67, 70, 73, 74, 77, 80 ബോംബെയിൽ സോളോ എക്സിബിഷൻ.
1982 ലണ്ടനിലെ ഫെസ്റ്റിവൽ ഓഫ് ഇന്ത്യയിൽ സമകാലിക ഇന്ത്യൻ കല .
2014 വിഎസ് ഗായതോംടെ: പെയിന്റിംഗ് ആസ് പ്രോസസ്, പെയിന്റിംഗ് ആസ് ലൈഫ്, ന്യൂയോർക്കിലെ സോളമൻ ആർ. ഗുഗ്ഗൻഹൈം മ്യൂസിയം .
ശേഖരങ്ങൾ നാഷണൽ ഗാലറി ഓഫ് മോഡേൺ ആർട്ട്, ന്യൂഡൽഹി.
ലളിത കലാ അക്കാദമി , ന്യൂഡൽഹി.
ടാറ്റ ഇൻസ്റ്റിറ്റ്യൂട്ട് ഓഫ് ഫണ്ടമെന്റൽ റിസർച്ച് , മുംബൈ.
മ്യൂസിയം ഓഫ് മോഡേൺ ആർട്ട് , ന്യൂയോർക്ക്.
പൂണ്ടോൾ ആർട്ട് ഗാലറി, മുംബൈ പ്രോഗ്രസീവ് ആർട്ട് ഗാലറി, ന്യൂഡൽഹി.
മിസ്റ്റർ ബൽ ഛബ്ദ, മുംബൈ.
ജഹാംഗീർ നിക്കോൾസൺ ശേഖരം, മുംബൈ, ( പ്രിൻസ് ഓഫ് വെയിൽസ് മ്യൂസിയം ) പുരസ്കാരങ്ങൾ 1950 വെള്ളി മെഡൽ, ബോംബെ ആർട്ട് സൊസൈറ്റി, ബോംബെ.
1957 യംഗ് ഏഷ്യൻ ആർട്ടിസ്റ്റ് അവാർഡ്, ടോക്കിയോ.
1971 ഇന്ത്യാ ഗവൺമെന്റിന്റെ പത്മശ്രീ 1964-65 റോക്ക്ഫെല്ലർ ഫെല്ലോഷിപ്പ് , യുഎസ്എ 1989–90 കാളിദാസ് സമ്മാൻ , മധ്യപ്രദേശ് സർക്കാർ പ്രധാന സൃഷ്ടികളുടെ പട്ടിക ഹോമി ഭാഭ പഠനം – 1959 ഇതും കാണുക എഫ് എൻ സൂസ വാമോന നേവൽകാർ അവലംബം 1 2 1 2 3 4 ↑ ↑ ↑ ↑ ↑ ↑ ↑ ↑ പുറം കണ്ണികൾ "വിഎസ് ഗായതോംടെ പ്രൊഫൈൽ, അഭിമുഖം, കലാസൃഷ്ടികൾ" വാസുദേവ് എസ്. ഗായതോംടെ, നാഷണൽ ഗാലറി ഓഫ് മോഡേൺ ആർട്ട് Archived 2007-10-19 at the Wayback Machine .
പ്രൊഫൈൽ Archived 5 March 2016 at the Wayback Machine .
Grand Old Man of art passes away, ദി ഹിന്ദു, ആഗസ്റ്റ് 11, 2001 2005 ഫെബ്രുവരി 11-ന് ഡെക്കാൻ ഹെറാൾഡ്, ഗായതോംടെ അബ്‌സ്‌ട്രാക്റ്റ് 92 ലക്ഷം രൂപ നേടുന്നു
വാസുദേവപ്പാട്ട്
നാനൂറുവർഷം മുമ്പ് ഭക്തകവി പൂന്താനം രചിച്ച അപൂർവമായ തമിഴ് മണിപ്രവാളകൃതിയാണ് വാസുദേവപ്പാട്ട് .
പൂന്താന സർവസ്വത്തിൽ (ഗുരുവായൂർ ദേവസ്വം പ്രസിദ്ധീകരണം) പൂന്താനത്തിന്റെതായി വാസുദേവപ്പാട്ടിനു പുറമെ പാരും പോരും, മായാവൈഭവം, ആത്മബോധനം എന്നിങ്ങനെ മറ്റു മൂന്നു തമിഴ് കൃതികളെക്കുറിച്ചും പറയുന്നുണ്ട്.
ഇതിലെ ഭാഷ കലർപ്പില്ലാത്ത തമിഴ് മണിപ്രവാളമാണെന്ന് ഭാഷാശാസ്ത്രജ്ഞനായ ഡോ. ടി.ബി. വേണുഗോപാലപ്പണിക്കർ അഭിപ്രായപ്പെട്ടിട്ടുണ്ട്.
താളിയോല
കേരള സർവകലാശാലയിലെ മാനുസ്ക്രിപ്റ്റ് ലൈബ്രറിയിലും തൃപ്പൂണിത്തുറ സംസ്കൃത കോളേജിലെ ശേഖരത്തിലും   ഈ കൃതിയുടെ താളിയോലകൾ ലഭ്യമാണ്.
തന്ത്രശാസ്ത്ര ഗവേഷണത്തിനായി കേരളത്തിലെത്തിയ പോളണ്ട് സ്വദേശി ഡോ. മജാക്ക് കരാസിൻസ്കിയും ഡോ. ജി. സുദേവ് കൃഷ്ണ ശർമനും ചേർന്നെഴുതിയ വസുദേവപ്പാട്ടിനെക്കുറിച്ചുള്ള  ഗവേഷണലേഖനം  2021 ൽ സ്വിറ്റ്സർലൻഡിലെ ‘ജേണൽ ഓഫ് ഇന്ത്യൻ ഫിലോസഫി’-യിൽ പ്രസിദ്ധീകരിച്ചു.
പുറം കണ്ണികൾ വസുദേവപാട്ടിന്റെ ആലാപനം - ഡോ. ജി. സുദേവ് കൃഷ്ണ ശർമൻ അവലംബം ↑ {{ cite web }} :  CS1 maint: bot: original URL status unknown ( link )
വാസുദേവൻ നമ്പൂതിരി ഇംഗ്ലീഷ് വിലാസം https://ml.wikipedia.org/wiki/Vasudevan_Nampoothiri വാസുദേവൻ നമ്പൂതിരി
കേരളത്തിലെ ഒരു നാടുവാഴിയും ഇരിങ്ങോൾക്കാവിന്റെ അവസാന ഊരാൺമ അവകാശിയുമായിരുന്നു നാഗഞ്ചേരി മന വാസുദേവൻ നമ്പൂതിരി (1912 - 2019 ജൂലൈ 26).
ഇരിങ്ങോൾകാവിനു സമീപമാണ് ദേവസ്വം ബോർഡിന് വിട്ടുനൽകിയ നാഗഞ്ചേരി മന സ്ഥിതി ചെയ്യുന്നത്.
കേരളത്തിലെ പ്രശസ്തമായ നമ്പൂതിരി ഇല്ലങ്ങളിൽ ഒന്നായിരുന്നു നാഗഞ്ചേരി മന.
പതിനെട്ടു ദേശങ്ങളുടെ അധികാരവും ഒമ്പത് ക്ഷേത്രങ്ങളുടെ ഊരാണ്മയും ഉണ്ടായിരുന്ന മന കൂടിയായിരുന്നു ഈ നാഗഞ്ചേരി മന.
നാഗഞ്ചേരി കുഞ്ചുനമ്പൂതിരി എന്നറിയപ്പെട്ടിരുന്ന നീലകണ്ഠൻ നമ്പൂതിരിയുടെ മകനാണ് വാസുദേവൻ നമ്പൂതിരി.
ദേവകി അന്തർജനമാണ് മാതാവ്.
നീലകണ്ഠൻ നമ്പൂതിരിപ്പാടിന്റെ നാല് സഹോദരങ്ങളാണ് ഉണ്ടായിരുന്നത്.
അവർക്കാർക്കും ആൺ മക്കൾ ഇല്ലാതിരുന്നതിനെ തുടർന്ന് സ്വത്തുക്കൾ നോക്കിനടത്തുന്നതിനും അന്യാധീനപ്പെട്ടുപോകാതിരിക്കുന്നതിനുമായി ഈ നാലുപേരും അവരുടെ ഭാര്യമാരും ചേർന്ന് സ്വത്തുക്കൾ വാസുദേവൻ നമ്പൂതിരിപ്പാടിന്റെ പേരിലേയ്ക്ക് എഴുതി നൽകി.
ഈ നാടുവാഴി പരമ്പരയിലെ അവസാനത്തെ നാടുവാഴിയാണ് ഇദ്ദേഹം.
നാഗഞ്ചേരി മനയുടെ കീഴിലുണ്ടായിരുന്ന അനേകം കാവുകളിൽ ഒരു കാവായിരുന്നു ഇരിങ്ങോൾ കാവ് .
ഒരു വ്യക്തിക്ക് 15 ഏക്കറിൽ കൂടുതൽ കൈവശം വെയ്ക്കാൻ പാടില്ല എന്ന ഭൂപരിഷ്ക്കരണനിയമം 1963-ൽ സർക്കാർ കൊണ്ട് വന്നപ്പോൾ മനയുടെ കാരണവരായ വാസുദേവൻ നമ്പൂതിരി 1980-ൽ പെരുമ്പാവൂർ മുനിസിപ്പാലിറ്റിയ്ക്ക് കൈമാറിയതാണ് ഈ കാവ്.
ഇപ്പോൾ തിരുവിതാംകൂർ ദേവസ്വം ബോർഡിന്റെ കീഴിലാണ് കാവ്.
തിരുവിതാംകൂർ രാജാക്കന്മാർ സമ്മാനിച്ച 4000 ബ്രിട്ടീഷ് പവനും നാഗമാണിക്യം പോലെയുള്ള രത്‌നശേഖരവും ഉണ്ടായിരുന്ന മനയ്ക്ക് 800 കിലോയ്ക്ക് മുകളിലുള്ള സ്വർണ്ണ ശേഖരവും ഉണ്ടായിരുന്നു.
കന്നിക്കൊയ്ത്തും മകരക്കൊയ്ത്തും കഴിഞ്ഞാൽ ഒന്നേകാൽ ലക്ഷം പറ നെല്ലാണ് ഇല്ലം മുറ്റത്ത് പണ്ട് ശേഖരിച്ചിരുന്നത്.